ફેસબૂકના વિશ્વભરમાં ૨ અબજ કરતાં વધુ વપરાશકારો છે. ફેસબૂક સામે અત્યારે વિશ્વભરમાં પ્રશાસકો ઝીણી નજરે જોઈ રહ્યાં છે. અમેરિકાની ચૂંટણીને રશિયાએ ફેસબૂકમાં જાહેરખબરો આપીને પ્રભાવિત કરવા પ્રયાસ કર્યો હતો. આની સામે અમેરિકામાં અત્યારે તપાસ ચાલી રહી છે. જર્મની સહિત અનેક દેશો હવે ફેસબૂકને શંકાની નજરે જોઈ રહ્યાં છે. જર્મનીમાં ફેડરલ કાર્ટેલ ઑફિસે ફેસબૂક અંગેની તપાસમાં એક વચગાળાના અપડેટમાં ગત ડિસેમ્બરમાં કહ્યું હતું કે જ્યારે ફેસબૂકનું ખાતું ખુલે છે ત્યારે ફેસબૂક જે રીતે ત્રાહિત માહિતીની માહિતી મેળવે છે તેની સામે તેને વાંધો છે. આમાં ફેસબૂકના વૉટ્સએપ અને ઇન્સ્ટાગ્રામ ઉત્પાદનોમાંથી માહિતી અંગેની પણ વાત છે. વપરાશકારો કઈ વેબસાઇટ જુએ છે તેની ત્રણેય એપ નોંધ રાખે છે.